MATURITATEA 1 Caracterizare generală Maturitatea este fixată din punct de vedere al vârstei cronologice între 40 şi 65 de ani, înregistrându-se variaţii interindividuale Este considerată ca perioada unei maxime realizări, în care, în general, persoanele ating cel mai înalt statut socio-profesional şi cel mai ridicat nivel al bunăstării Sigur că şi în acest stadiu persoana este confruntată cu o serie de probleme la care trebuie să se adapteze Întreaga perioadă este centrată pe problema continuităţii şi schimbării Cel mai uşor de sesizat sunt modificările caracteristicilor fizice şi ale stării de sănătate, având repercusiuni de natură psihologică Maturii reevaluează deciziile luate pe plan profesional, ceea ce duce la ajustarea proiectelor de viitor În final intervine retragerea din activitatea profesională, cu un impact semnificativ asupra situaţiei financiare şi sociale La fel se întâmplă şi în sfera relaţiilor cu soţul/soţia, mai ales după ce familia revine la cuplul conjugal singur, prin plecarea copiilor Acest nou stadiu al ciclului vieţii familiale poate fi similar cu o a doua lună de miere sau obligă partenerii să realizeze că îi mai leagă foarte puţine lucruri Oricum rolurile familiale sunt în continuă schimbare, maturii fiind prinşi între două generaţii: pe de-o parte este rândul lor acum să-şi sprijine părinţii, iar pe de altă parte continuă săşi ajute copiii adolescenţi sau tineri Un eveniment major al maturităţii este schimbarea modului în care persoanele privesc relaţia dintre trecerea timpului şi propria existenţă Orientarea se schimbă de la anii care au trecut - vârsta cronologică - la timpul care a mai rămas de trăit Acest lucru duce la chestionarea gradului în care persoana a reuşit să imprime vieţii sale sensul dorit şi la modalitatea prin care ar putea să schimbe cursul existenţei proprii cât încă mai are timp pentru a realiza acest lucru În acest capitol vom încerca să abordăm toate aceste aspecte care apar în perioada maturităţii 2 Evoluţia stării fizice şi consecinţele sale în plan psihologic Dacă pe parcursul altor perioade ale dezvoltării, ca de exemplu adolescenţa şi vârsta a III-a, schimbările care apar la nivel fizic sunt extrem de uşor de observat, la maturitate modificările se produc de obicei gradual, înregistrând o mare variabilitate interindividuală datorată factorilor genetici şi stilului de viaţă 2 1 Înfăţişarea Chiar dacă maturii care se bucură de o stare bună de sănătate apreciază de cele mai multe ori că nu s-au schimbat foarte mult faţă de modul în care se percepeau la sfârşitul tinereţii, cele mai evidente şi uşor de recunoscut semne ale trecerii timpului sunt cele de la nivelul aparenţei fizice Pielea se ridează, îşi pierde din elasticitate datorită scăderii colagenului din ţesuturi şi se pigmentează, apărând pete, mai ales în zonele mai frecvent expuse la soare Aceste caracteristici sunt inevitabile, însă rata evoluţiei lor poate fi mai lentă în cazul îngrijirii speciale şi expunerii solare moderate Părul încărunţeşte, devine mai rar şi mai friabil, datorită declinului în producerea melaninei şi a ratei mai lente de regenerare Se produce scăderea înălţimii persoanelor ca urmare a compresiei coloanei vertebrale şi schimbărilor posturii O altă modificare în constituţia corporală se leagă de creşterea raportului dintre ţesutul adipos şi cel muscular şi de scăderea ratei metabolismului bazal (cantitatea minimă de energie care se consumă în stare de repaus) Dacă în adolescenţă ţesutul gras reprezintă 10% din greutatea persoanei, la maturitate ajunge să fie 20% şi chiar mai mult (Sigelman şi Shaffer, 1995) La vârstele adulte ponderea ţesutului adipos creşte, nevoile sale metabolice fiind mult 1 mai mici decât cele ale ţesutului muscular Astfel, dacă persoana continuă să mănânce în acelaşi fel ca şi în tinereţe, va câştiga în mod clar în greutate, abdomenul şi şoldurile devenind mai pronunţate Dacă se adaugă la acest lucru şi o scădere a frecvenţei exerciţiilor fizice, creşterea ponderală este şi mai mare Chiar dacă a lua în greutate pe perioada maturităţii este un fenomen natural, trebuie evitată obezitatea, care constituie un factor important de risc pentru sănătate (Dacey şi Travers, 1996) Sigur că toate aceste modificări nu rămân fără ecou asupra imaginii de sine a persoanei, cu atât mai mult cu cât în societatea modernă înfăţişarea tinerească este deosebit de preţuită Impactul semnelor îmbătrânirii asupra gradului de atractivitate fizică este mult mai sever în cazul femeilor, regăsindu-se aici dublul standard în evaluarea persoanelor de sex feminin şi masculin: dacă pentru bărbaţi părul grizonat şi într-o oarecare măsură şi ridurile sunt considerate indicii ale puterii şi maturităţii, la femei sunt văzute ca total inestetice Multe persoane încearcă să atenueze semnele trecerii timpului, acordând o mai mare atenţie îngrijirii corpului cu ajutorul produselor cosmetice, dietei, dozelor mai mari de vitamine etc Această preocupare trebuie să fie dublată de recunoaşterea şi acceptarea schimbărilor care se petrec inevitabil în perioada maturităţii, fără ca acest lucru să afecteze stima de sine a persoanei Înfăţişarea este doar una din sursele imaginii de sine şi, în plus, maturul continuă să se compare cu cei de vârsta sa, nu doar cu cei mai tineri sau cu modul în care arăta trecut 2 2 Motricitatea Persoana atinge nivelul cel mai înalt al forţei fizice, rapidităţii şi coordonării mişcărilor la începutul tinereţii Pe fondul uzurii şi a descreşterii cantităţii de ţesut muscular, în perioada 30-60 de ani se produce o scădere graduală a forţei fizice, mai ales pentru musculatura spatelui şi picioarelor, estimată în medie la 10% (Vander Zanden, 1993) Densitatea osoasă este maximă la mijlocul şi spre sfârşitul celei de-a patra decade a vieţii (3540 de ani), după care apare o pierdere progresivă, mai lentă la început, care însă se accelerezează după 50 de ani, iar după 70 de ani încetineşte (Cavanaugh, 1993) Procesul de osteoporoză este mult mai pronunţat în cazul femeilor, comparativ cu bărbaţii, datorită modificărilor hormonale ce survin pe parcursul menopauzei Treptat tendoanele şi ligamentele îşi pierd şi ele din elasticitate, se produce deteriorarea învelişului cartilaginos al suprafeţelor articulare ale oaselor, ajungându-se la artroză Toate aceste modificări conduc, spre sfârşitul maturităţii, la dificultăţi motorii: o mai scăzută capacitate de a efectua anumite mişcări, senzaţia de înţepenire, dureri la nivelul articulaţiilor, o mai mare fragilitate a oaselor, care se fracturează mult mai uşor şi se refac mult mai lent 2 3 Capacitatea senzorială Chiar dacă la nivel senzorial declinul începe în tinereţe, efectele sale devin observabile doar după 40 de ani, însă chiar şi la această vârstă modificările se produc gradat şi sunt de obicei mici La începutul celei de a patra decade de viaţă se produc o serie de schimbări ale structurii şi funcţionării segmentului periferic al analizatorului vizual Ca urmare a acumulării de noi celule, cristalinul devine din ce în ce mai dens şi îşi pierde din elasticitate şi transparenţă Ca atare, multe persoane se plâng de aceeaşi problemă: diminuarea capacităţii vizuale în cazul obiectelor apropiate, datorită capacităţii de acomodare mai scăzute a cristalinului Ele pot fi observate apropiindu-şi involuntar, pentru a compensa, textul scris de ochi şi, de cele mai multe ori, purtând ochelari sau lentile de contact pentru corectarea vederii obiectelor apropiate Conform unei statistici realizate în Statele Unite ale Americii (Sigelman şi Shaffer, 1995), în această situaţie sunt 4% dintre persoanele cu vârsta între 20 şi 30 de ani, comparativ cu 51% dintre cele între 40 şi 50 de ani 2 Variaţia diametrului pupilei nu mai este atâr de rapidă în condiţii diferite de luminozitate, iar retina devine mai puţin sensibilă când nivelul iluminării este scăzut (Santrock, 2002) În consecinţă adaptarea la trecerea de la lumină la întuneric este mai lentă, iar în condiţiile unei luminozităţi reduse apar mai multe probleme (conducerea maşinii în amurg sau în cursul nopţii este îngreunată) Înaintarea în vârstă atrage după sine o creştere a riscului apariţiei unor afecţiuni grave ale ochilor În cazul glaucomului presiunea intraoculară creşte anormal şi determină atrofierea progresivă a nervului optic, iar netratarea la timp şi corespunzătoare duce la cecitate Cataracta – opacifierea cristalinului caracterizată prin tulburări de vedere (vedere dublă sau triplă, perceperea subiective de musculiţe „zburătoare”) şi prin colorarea în alb sau cenuşiu a pupilei (Dicţionar enciclopedic român, 1962) – apare de cele mai multe ori în perioada vârstei a III-a În anumite cazuri se întâmplă ca această boală să survină la sfârşitul anilor ’50 - începutul anilor’60, rezolvarea sa modernă realizându-se prin înlocuirea chirurgicală a cristalinului cu o lentilă specială Declinul funcţiei auditive apare după 40 de ani, rata sa variind foarte mult de la o persoană la alta Prima care scade este sensibilitatea la sunete înalte ca frecvenţă Mai este afectată şi capacitatea de recepţionare a vorbirii când interlocutorul şopteşte pe un fond cu zgomote, mai ales pentru sibilante (s, z, ş, j) Problemele auditive sunt mai frecvente în cazul persoanelor care îşi desfăşoară activitatea profesională într-un mediu cu un nivel ridicat de zgomot (Vander Zanden, 1993) Sensibilitatea olfactivă suferă şi ea o descreştere care se produce lent după 40-50 de ani şi este mai accentuată după 70 de ani (Dacey şi Travers, 1996) Pragul minim şi cel diferenţial cresc, ca atare se diminuează capacitatea persoanei de a simţi mirosuri de intensitate scăzută şi de a diferenţia mirosuri de intensităţi diferite Simţul gustativ este direct legat de cel olfactiv şi apare un declin şi în acest caz: scade capacitatea de detectare a stimulilor gustativi de intensitate mică, păstrându-se însă capacitatea de a discrimina gusturile puternice Aceste modificări pot fi relaţionate şi cu consumul excesiv de alcool, ţigări şi sare (Cavanaugh, 1993) Sensibilitatea la durere creşte începând cu 45 de ani şi continuă şi după 60 de ani (Sigelman şi Shaffer, 1995), reducând starea psihologică de bine Am văzut că toate simţurile înregistrează un declin după un anumit punct în perioada maturităţii, acesta fiind însă gradual şi relativ mic În plus pierderile suferite la nivelul capacităţilor senzoriale pot fi compensate astfel încât cauzează schimbări mici ale stilului de viaţă 2 4 Climacteriul şi activitatea sexuală Climacteriul (lat climacter „perioadă critică”; gr klimacter „scară” - Dicţionarul explicativ al limbii române, 1998) este asociat cu perioada care marchează sfârşitul maturităţii unei persoane, fiind caracterizat de un ansamblu de modificări fiziologice, funcţionale şi psihice Se defineşte ca „proces lent, în care fenomenele biologice caracteristicese desfăşoară într-o succesiune determinată: scăderea treptată până la dispariţie a funcţionalităţii gonadelor, involuţia tractului genital şi începutul regresiunii caracterelor sexuale secundare, iniţierea restructurării modelului neuropsihic vegetativ, metabolic şi funcţional al perioadei adulte” (Gorgos, 1987, p 562) Este mai evident în cazul persoanelor de sex feminin şi a fost mai des studiat, însă vom vedea care sunt modificările care apar şi în cazul bărbaţilor  Menopauza Se referă la etapa din ontogeneza femeii, la perioada în care se produc modificări hormonale, schimbări ale fiziologiei genitale, fiind caracterizată prin oprirea ciclurilor menstruale Principala schimbare fizică este că ovarele secretă o cantitate din ce în ce mai mică de hormoni, iar în final încetează să mai producă estrogen şi progesteron Evoluţia menopauzei include trei etape: 3 premenopauza, caracterizată de secreţie mai scăzută de progesteron şi de hemoragii uterine care apar la intervale de timp neregulate (metroragii); menopauza propriu-zisă, în care predomină insuficienţa estrogenului şi dispare ciclul; postmenopauza, când secreţia de estrogeni dispare aproape complet (Gorgos, 1989) Modificările care au loc la nivel hormonal atrag după sine simptome neurovegetative neplăcute care se manifestă în foarte multe din cazuri: bufeuri (valuri de căldură) însoţite de transpiraţie, oboseală, senzaţie de ameţeală, dureri de cap, aritmii, hipertensiune arterială Apar schimbări şi la nivelul organelor genitale: pereţii vaginali devin mai subţiri şi se reduce secreţia de substanţă care lubrifiază vaginul, fiind afectat confortul raporturilor sexuale (Vander Zanden, 1993) La menopauză sunt menţionate şi alte probleme, efectul unor procese complexe, legate de interacţiunea dintre modificările survenite la nivelul stării fizice şi factorii psiho-sociali: labilitate emoţională, irascibilitate, anxietate, stări depresive, insomnii, astenie Ele sunt văzute ca reacţii psihosomatice la stresul cauzat de modificarea statutului biologic şi social al femeii în această perioadă Mulţi autori atrag atenţia asupra faptului că oprirea ciclului menstrual şi pierderea fertilităţii sunt evenimente foarte importante pentru femei, asociate cu conştientizarea intrării într-o etapă apropiată vârstei a III-a, cu ideea scăderii atractivităţii fizice, a valorii personale, chiar cu sentimentul lipsei de utilitate, trări care sunt sporite de mentalitatea culturilor orientate spre tinereţe În plus această perioadă este una de ample transformări: are loc dezangajarea din viaţa profesională pentru majoritatea femeilor, plecarea de acasă a copiilor ajunşi adolescenţi sau tineri, iar uneori apar griji pentru starea de sănătate a unor persoane apropiate, în special părinţii Toate acestea solicită un mare efort de adaptare din partea persoanelor implicate, menopauza fiind deseori zăzută ca şi cauza principală a stării resimţite, lucru care nu este adevărat în majoritatea cazurilor Din ce în ce mai mulţi autori atrag atenţia că descrierea menopauzei ca un eveniment de viaţă extrem de negativ nu este valabilă în toate cazurile Multe din cercetările asupra menopauzei se bazează pe datele obţinute de la persoane care solicită ajutor de specialitate tocmai pentru că au probleme serioase asociate cu menopauza, ele nefiind reprezentative pentru întreaga populaţie feminină Studiind atitudinea faţă de menopauză la femei între 45 şi 55 de ani, Neugarten şi colaboratorii (1963, apud Dacey şi Travers, 1996) au pus în evidenţă opinii diferite, de la menopauza ca eveniment care atrage după sine pierderea atractivităţii fizice şi a sex-appeal-ului, până la convingerea că menopauza nu are nici o semnificaţie socială şi psihologică Impactul pe care îl are menopauza asupra stării de bine a femeilor depinde de mai mulţi factori: atitudinea faţă de pierderea capacităţii de procreare, intensitatea simptomelor resimţite ca urmare a modificărilor hormonale, anxietatea generată de procesul de îmbătrânire, satisfacţia maritală şi profesională şi starea generală de sănătate În legătură cu efectul pe care s-a presupus că îl are la nivel psihologic pierderea fertilităţii, un studiu recent (Brim, 1999 apud Santrock, 2002) a arătat că 75% dintre femeile chestionate au declarat că au simţit uşurare când menstrele au încetat, scăpând de îngrijorarea dată de perspectiva unei sarcini nedorite, doar 1% declarând că au simţit doar regret În plus unele femei au menţionat că – în condiţiile în care apreciază că au o sănătate bună, siguranţă în relaţiile cu apropiaţii, un nivel socio-profesional satisfăcător – se simt încrezătoare şi mulţumite cu starea lor, chiar „eliberate” de ceea ce presupunea ciclul menstrual Iată deci că menopauza în sine nu trebuie văzută ca o boală sau ca un eveniment care are doar efecte negative, cu atât mai mult cu cât în prezent se propun terapii hormonale pentru a compensa efectele încetării activităţii secretorii ale ovarelor 4 Climacteriul masculin Stereotipurile culturale portretizează bărbaţii ca traversând la maturitate o perioadă dificilă, caracterizată de frustrare, stres, probleme în domeniul profesional şi al relaţiilor intime (îşi părăsesc soţiile pentru partenere mult mai tinere), nemulţumire faţă de propria existenţă, precum şi creşterea comportamentelor cu risc pentru sănătate (consum excesiv de alcool) Explicaţiile deseori pleacau de la o analogie cu situaţia femeilor, care am văzut că trebuie să facă faţă unor modificări fiziologice certe şi nete Astfel s-a pus problema „andropauzei”, văzută ca şi o „menopauză masculină”, însă termenul şi comparaţia în sine nu sunt deloc corecte, nu corespund realităţii Dacă în cazul femeilor se produce o încetare totală a secreţiei de hormoni la nivelul ovarelor şi dispariţia fertilităţii, la bărbaţi secreţia de hormoni androgeni (dintre care cel mai important este testosteronul) scade lent pe parcursul maturităţii, cu o rată de aproximativ 1% pe an, iar fertilitatea nu se pierde în această perioadă, chiar dacă se reduce gradual producerea spermei şi a lichidului seminal Terapia cu testosteron nu uşurează simptomele menţionate, ceea ce arată că ele nu sunt induse de modificări hormonale (Santrock, 2002) Ceea ce s-a numit „andropauză” se pare că nu are de-a face atât de mult cu aspecte fiziologice, cât cu adaptarea psihologică a bărbatului la problemele tipice perioadei pe care o traversează Criza specifică maturităţii, atunci când apare, este datorată conştientizării acute a scurgerii timpului şi evaluării gradului în care expectanţele şi visele legate de cursul existenţei au fost împlinite Revenind la modificările legate de sistemul genital, după 40 de ani apare pentru bărbaţi o creştere în volum a prostatei, creştere asociată cu schimbări hormonale lente, inerente trecerii timpului Acest lucru se răsfrânge asupra procesului de micţiune, deoarece prostata apasă asupra uretrei Apare senzaţie intensă, mai ales noaptea, că urinarea este imperios necesară şi apare o dificultate la începutul micţiunii În plus hipertrofia prostatei poate fi urmată de apariţia adenomului de prostată sau a cancerului care, dacă nu este diagnosticat la timp, pune mari probleme de sănătate  Activitatea sexuală Activarea (arousal-ul) sexuală este produsul interacţiunii complexe a proceselor afective, cognitive şi nu în ultimul rând fiziologice, aşa că se pune problema consecinţelor pe care le au modificările la nivel fizic asupra vieţii sexuale a bărbaţilor şi femeilor în perioada maturităţii Declinul biologic legat de funcţionarea sexuală este relativ mic: după 50 de ani bărbaţii observă că au nevoie de mai mult timp şi de mai multă stimulare pentru a atinge erecţia, penisul nu mai este atât de ferm, erecţia maximă fiind atinsă chiar înainte de orgasm Apare o reducere a cantităţii de spermă şi lichid seminal, a numărului de contracţii musculare din cursul orgasmului şi a forţei ejaculării După perioade lungi de absenţă a stimulării sexuale responsivitatea este mai scăzută Şi la femei arousal-ul sexual este mai puţin intens şi e nevoie de un preludiu mai lung şi de o perioadă mai mare de stimulare pentru a atinge orgasmul Lubrifierea vaginului se produce mai lent şi este mai scăzută, pereţii acestuia devin mai subţiri, mucoasa vaginală se irită mai uşor, aşa că este afectată uşurinţa cu care se realizează activitatea sexuală, crescând probabilitatea de a avea contacte sexuale dureroase în anumite condiţii (Dacey şi Travers, 1996) Aceste schimbări nu alternează prin ele însele în mod semnificativ interesul şi plăcerea resimţite faţă de viaţa senzuală şi sexuală Diminuarea activităţii sexuale la maturitate, comparativ cu perioada tinereţii, este determinată de starea fizică şi de sănătate a persoanei şi a partenerului/ partenerei, dar şi de atitudinea acestora faţă de viaţa sexuală (convingerea celor doi că după o anumită vârstă interesul şi activitatea sexuală devin nepotrivite, nu mai sunt naturale şi nu mai au nici un sens, entuziasmul scăzut al partenerului/ partenerei, dublat - mai ales în cazul bărbaţilor - de teama de eşec, prezenţa plictiselii în relaţie) şi de existenţa unor stresori externi relaţiei (Cavanaugh, 1993)  5 În concluzie, adulţii sănătoşi, de orice vârstă, au capacitatea de a întreţine relaţii sexuale şi de a se bucura de acestea Satisfacţia dată de o relaţie apropiată cu partenerul/ partenera, care include şi senzualitate şi activitate sexuală, poate fi mai importantă decât sentimentele care întovărăşesc declinul inerent al performanţei sexuale Foarte important este ca maturii să nu devină victime ale mitului vârstnicului lipsit de sexualitate, vehiculat deseori în plan social 2 5 Sănătate şi boală Chiar dacă tinereţea este perioada în care persoana se bucură de cea mai bună stare de sănătate, mulţi maturi trec prin această perioadă fără să aibă boli şi probleme persistente de sănătate Totuşi pentru unii aceste probleme încep să fie mai frecvente Bolile cronice sunt caracterizate printr-o evoluţie lentă pe o durată mai lungă de timp şi incidenţa lor creşte cu înaintarea în vârstă, devenind la maturitate principala cauză de deces Cele mai frecvente boli cronice în această perioadă sunt cele cardio-vasculare, cancerul şi artroza (Dacey şi Travers, 1996) Incidenţa mare a bolilor cardiace se explică în parte prin modificările structurale ale inimii: formarea ateroamelor (depozite de grăsime), prin depuneri lente, la nivelul pericardului, endocardului şi valvelor cardiace şi distrofierea miocardului În consecinţă scade capacitatea cordului de a se contracta în ritmul cerut de solicitările activităţilor, micşorându-se volumul de sânge pompat pe minut (în condiţii comparabile la 20 de ani inima pompează 40 litri pe minut, iar la 40 de ani 23 litri pe minut) şi capacitatea inimii de a mări cantitatea de sânge pompată în cazul solicitării fizice prelungite sau deosebit de intense (Santrock, 2002) O altă modificare la nivelul sistemului circulator este depunerea pe pereţii interni ai vaselor de sânge a substanţei grase din sânge, inclusiv a colesterolului, ceea ce duce la îngustarea diametrului intern al vaselor În plus pereţii arterelor devin mai puţin elastici deoarece pe măsura înaintării în vârstă calciul este depozitat mai uşor în pereţi Depozitele de substanţe grase şi calcifierea pereţilor arterelor sunt cauzele arterosclerozei, afecţiune care apare cu o frecvenţă mare la maturitate Ea este asociată cu un risc sporit de blocaj, producându-se accidente vasculare şi contribuie la creşterea presiunii sângelui în artere Există o serie de factori de risc ai afecţiunilor cardio-vasculare: obezitatea , sedentarismul, fumatul şi diabetul În plus, dacă anterior menopauzei hormonii sexuali feminini constituie un factor important de protecţie pentru femei împotriva bolilor cardio-vasculare, după menopauză nivelul tensiunii arteriale creşte şi de obicei rămâne în medie superior celui al bărbaţilor Un rol important par să joace şi factorii de personalitate: tipul a de comportament a fost pus în legătură cu frecvenţa problemelor cardiace Este vorba de un cluster de caracteristici: competitivitate excesivă, ostilitate, nerăbdare, grabă, preocuparea permanentă pentru a atinge într-un timp cât mai scurt anumite scopuri propuse Dintre aceste caracteristici descrise de Friedman şi Rosenman (1959, apud Derevenco, Anghel şi Băban, 1992) se pare că ostilitatea este asociată cu o mai mare vulnerabilitate la boli coronariene: în cazul acestor persoane răspunsul fiziologic la stres este deosebit de intens, determinând un efort mărit al cordului Progresele medicale au contribuit mult la scăderea numărului deceselor datorită bolilor cardiovasculare prin punerea în circulaţie a unor medicamente care controlează nivelul tensiunii şi al colesterolului, precum şi prin proceduri chirurgicale deosebit de utile în diverse cazuri în care tratamentul medicamentos nu poate rezolva problemele care există Deşi bolile cardio-vasculare reprezintă conform statisticelor prima cauză a decesului la maturitate, cancerul este o afecţiune mult mai temută Contrar impresiei, cancerul nu apare cu 6 frecvenţa cea mai mare la vârsta a III-a: vârful său de incidenţă este între 45 şi 65 de ani, după care riscul îmbolnăvirii se micşoreză Deşi acest diagnostic este primit cu foarte mare îngrijorare, nu trebuie considerat în mod automat echivalentul unei condamnări la moarte Datele statistice nu justifică această viziune fatalistă; şi în acest domeniu progresele medicale oferă multe posibilităţi de intervenţie şi tratament, accentul continuând să se pună pe diagnosticul şi tratamentul precoce al acestei afecţiuni De altfel la nivelul tuturor problemelor de sănătate specialiştii atrag atenţia asupra importanţei unor comportamente care previn apariţia şi evoluţia rapidă a bolilor: practicarea regulată a exerciţiilor fizice, reducerea consumului de toxice (alcool, tutun, cafea etc ), o dietă echilibrată, cu un conţinut redus al grăsimilor şi evitarea oboselii cronice, prin alternarea perioadelor de activitate cu cele de odihnă Un rol important revine şi efectuării unor controale medicale periodice în vederea diagnosticării precoce a eventualelor probleme, precum şi calităţii relaţiilor cu cei apropiaţi 3 Evoluţia funcţionării intelectuale Am văzut că la maturitate se înregistrează un declin gradual al multora dintre caracteristicile fizice În continuare ne vom concentra asupra modificărilor care apar la nivelul procesării informaţiilor 3 1 Modificări ale capacităţilor intelectuale Investigarea evoluţiei funcţionării intelectuale pe parcursul vârstelor a fost realizată prin cercetări transversaleşi longitudinale, în ambele tipuri existând o serie de surse de eroare, care pun în discuţie validitatea rezultatelor obţinute: efectul cohortei şi respectiv pierderea subiecţilor şi testarea repetată a acestora Studiul de tip secvenţial proiectat şi realizat de W Schaie şi colaboratorii săi (1983, 1996 apud Santrock, 2002) pare să ofere o perspectivă mai corectă asupra acestui fenomen Amintim că autorii mai sus menţionaţi au îmbinat perspectiva transversală cu cea longitudinală, urmărind loturile de subiecţi pe o perioadă lungă de timp (28 de ani pentru subiecţii primului lot) şi încluzând în studiu periodic -la intervale de şapte ani- alţi participanţi Abilităţile avute în vedere de acest studiu sunt: înţelegerea verbală, memoria şi fluenţa verbală (capacitatea de a memora şi reda unităţi lingvistice cu sens), abilităţile numerice (capacitatea de a realiza calcule matematice), abilităţile spaţiale (capacitatea de a vizualiza şi roti mintal stimuli bi- şi tridimensionali), raţionamentul şi rapiditatea percepţiei (capacitatea de a discrimina rapid şi corect stimuli vizuali) Rezultatele indică faptul că pe perioada maturităţii se înregistrează un nivel al performanţei aproximativ egal cu cel din tinereţe pentru patru din cele şase caracteristici investigate: înţelegere verbală, memorie şi fluenţă verbală, raţionament şi orientare spaţială Pentru rapiditatea perceptivă şi abilităţile numerice s-a înregistrat o scădere clară, prima abilitate având cel mai timpuriu declin, începând din primii ani ai tinereţii Aceste rezultate confirmă în cea mai mare parte concluziile altor specialişti care au studiat aceeaşi problemă şi care au pornit de la distincţia dintre inteligenţa fluidă şi cea cristalizată Horn şi Donaldson (1980, apud Dacey şi Travers, 1996) consideră că inteligenţa fluidă înregistrează un uşor declin pe perioada maturităţii, ea depinzând mult mai mult de anumiţi parametri funcţionali ai sistemului nervos, în timp ce inteligenţa cristalizată nu scade, ci chiar creşte la maturitate, demonstrând clar efectul cumulativ al culturii şi învăţării asupra performanţei în sarcină O altă observaţie a studiilor în domeniu este variabilitatea interindividuală notabilă a nivelului performanţelor subiecţilor, lucru care este în parte explicat prin diferenţe între subiecţi la nivelul modificărilor neuronale Perspectiva asupra schimbărilor care au loc la nivelul cortexului datorită evoluţiei în vârstă pleacă de la două modele importante (Sigelman şi Shaffer, 1995): 7  modelul degenerării neuronale – care consideră că neuronii se distrug în timp şi nu mai sunt înlocuiţi, aşa că există un punct dincolo de care această deteriorare afectează serios funcţionarea cognitivă a individului;  modelul plasticităţii – care susţine că funcţiile neuronilor deterioraţi sunt preluate de alţi neuroni, cărora li se dezvoltă noi conexiuni, astfel încât declinul intelectual nu este inevitabil Punctul de vedere final îmbină cele două modele, cercetările relevând coexistenţa celor două tipuri de procese: de distrugere a unor neuroni şi de preluare a funcţiilor lor de alţi neuroni, caracterizaţi de capacitatea de creştere, dezvoltare Astfel în cazul unor adulţi poate predomina degenerarea neuronilor şi apare o scădere a performanţei intelectuale, iar la alţii este prezentă o mai mare plasticitate neuronală care este premisa menţinerii performanţei Doi factori sunt evidenţiaţi ca fiind deosebit de importanţi pentru evitarea declinului la vârstele adulte sau chiar pentru creşterea performanţei în unele domenii: absenţa bolilor care interferează cu funcţionarea sistemului nervos şi un nivel ridicat al activităţilor intelectuale, prin stimularea continuă şi diversă (Sigelman şi Shaffer, 1995) 3 2 Procesarea informaţiilor Cele mai semnificative schimbări care apar la maturitate sunt cele legate de viteza de procesare, memorie şi rezolvarea de probleme Din datele oferite de Schaie şi colaboratorii săi pentru rapiditatea perceptivă, este clar că în cazul acestui aspect apare un declin care începe încă din perioada tinereţii, chiar dacă scăderea nu este una dramatică Capacităţile mnezice ating conform aceluiaşi studiu un maxim în perioada 50-60 de ani pentru materialul verbal, însă există controverse pe această temă Alte studii, mai ales transversale, constată un declin în ultima parte a maturităţii la probele de reactualizare a unor liste de numere, cuvinte şi propoziţii cu sens Scăderea constată este legată strâns de utilizarea mai scăzută de către subiecţii maturi a strategiilor mnezice de care dispun şi de un nivel mai scăzut de motivaţie pentru performanţă în sarcinile de laborator(Salthouse şi Skovronek, 1992 apud Santrock, 2002) În domeniul rezolvării de probleme rezultatele obţinute de adulţi depind foarte mult de timpul de sarcină Compararea performanţelor pentru sarcinile clasice în condiţii de laborator demonstrează o superioritate certă a tinerilor Când însă sarcinile sunt derivate din domeniul de expertiză ale subiecţilor, superioritatea maturilor este evidentă, explicaţiile pornind de la comparaţia expert-novice (vezi 7 3 3) O altă problemă discutată este legată de capacitatea de învăţare Multe studii indică un oarecare declin, mai ales la vârsta a III-a, însă acest rezultat este nuanţat de o serie de factori: starea fizică a persoanei, eficienţa autopercepută în sarcină şi relevanţa pe care o are sarcina pentru persoană Maturii şi vârstnicii sunt mai puţin motivaţi să înveţe în condiţii de laborator, comparativ cu tinerii, gradul de semnificaţie al sarcinii fiind mult mai scăzut De asemenea au un nivel mai ridicat de anxietate în condiţiile în care sunt plasaţi într-un mediu artificial în care le sunt studiate capacităţile intelectuale (Dacey şi Travers, 1996) Ca atare performanţele lor sunt mai scăzute şi datorită acestor factori, însă sunt interpretate ca fiind dovada doar a declinului capacităţii de învăţare Se recomandă tot mai insistent analizarea atentă a studiilor pe acestă temă pentru a nu altera în mod nejustificat imaginea asupra capacităţilor intelectuale ale maturilor şi vârstnicilor Este clar că perfecţionarea, specializarea şi mutaţiile din domeniul profesiilor solicită o adaptare continuă a individului în contextul societăţii moderne, caracterizată de un ritm rapid al progresului tehnico-ştiinţific Învăţarea permanentă „atenuează inegalităţile existente în pregătire, prelungeşte durata participării la viaţa socialprofesională prin îmbogăţirea de cunoştinţe şi adaptarea la schimbări, optimizează condiţiile de 8 participare la progresul ştiinţei, tehnicii şi culturii” (Verza şi Verza, 2000, p 234) Presupune antrenarea tuturor proceselor psihice şi are ca efect micşorarea distanţelor dintre generaţii, realizându-se pe tot parcursul vieţii profesionale şi nu numai 4 Dezvoltarea socială şi a personalităţii Aşa cum am mai menţionat, în mod tradiţional psihologia dezvoltării s-a focalizat iniţial asupra modificărilor care apar pe parcursul copilăriei şi adolescenţei În perspectiva actuală însă vârstele adulte, deci implicit şi maturitatea, sunt recunoscute ca perioade caracterizate de schimbări în plan fizic, psihologic şi social În continuare ne vom referi la o serie de teorii stadiale ale dezvoltării în această perioadă şi la controversele existente între cele două viziuni asupra maturităţii: perioadă critică, care include insatisfacţia, frustrarea şi uneori schimbări majore ale stilului de viaţă, iar pe de altă parte perioadă stabilă, caracterizată de responsabilitate pentru destinul următoarelor generaţii Vom acorda de asemenea importanţa cuvenită şi evenimentelor care survin pe parcursul maturităţii, ca de exemplu revenirea familiei la cuplul conjugal singur, prin plecarea copiilor, schimbarea relaţiilor părinte-copil pe măsură ce părinţii îmbătrânesc şi devin dependenţi de proprii copii, asumarea rolului de bunic/bunică şi evoluţia carierei 4 1 Abordări stadiale ale dezvoltării în perioada maturităţii O primă teorie este cea a lui E Erikson (1965) care descrie o suită de opt stadii prin care progresează dezvoltarea individuală Fiecare dintre stadii se referă la rezolvarea unei crize care presupune existenţa unui conflict între două tendinţe opuse trăite de individ Rezolvarea cu succes a acestui conflict creează o solidă bază psihologică pentru dezvoltarea ulterioară, în timp ce eşecul afectează negativ rezolvarea următoarelor conflicte La maturitate persoana se confruntă cu noi solicitări sociale a căror rezolvare poate fi exprimată prin următorul cuplu de tendinţe aflate în competiţie: altruism şi egocentrism (generativitate si stagnarea; generativity versus stagnation) Conceptul de altruism se sprijină pe convingerea că indivizii trebuie să menţină şi să perpetueze sistemul social Este caracterizat de ghidarea generaţiei următoare, manifestată prin grija faţă de proprii copii ajunşi acum la vârsta adolescenţei sau tinereţii, prin atenţia acordată colegilor mai tineri de la locul de muncă, protejându-i şi devenind chiar mentori pentru unii din ei, precum şi prin angajarea în anumite activităţi extraprofesionale care servesc progresului comunităţii Egocentrismul, stagnarea, exprimă ratarea atitudinii altruiste, lipsa devotamentului faţă de cei care vor continua să existe Se manifestă prin centrarea asupra propriei persoane Este posibil să apară şi situaţia în care persoanele au avut grijă de proprii copii, iar acum, după plecarea acestora de acasă, simt dorinţa de a-şi acorda mai multă atenţie pentru un timp după care se vor centra din nou asupra altora Altruismul este asociat cu nevoia persoanei de a produce ceva care să dureze şi după încetarea vieţii sale, cu capacitatea de a se îngriji de viitorul generaţiei următoare McAdams & colab (1991, apud Sigelman şi Shaffer, 1995) arată că subiecţii maturi de ambele sexe acordă un interes mult mai mare acestor probleme decât tinerii R Peck (1968, apud Vander Zanden, 1985), pornind de la teoria psihosocială a dezvoltării a lui Erikson, consideră că descrierea acestui stadiu este prea globală Ca atare identifică mai precis 9 sarcinile cu care se confruntă persoana pe parcursul maturităţii, pe care le leagă nu atât de vârsta cronologică, cât de evenimentele existenţei persoanei Acestea constau în:  preţuirea înţelepciunii versus preţuirea forţei fizice (valuing wisdom versus valuing physical powers) Printre modificările care apar la maturitate se numără şi cele legate de starea fizică Persoana resimte un declin al forţei, rezistenţei şi atractivităţii fizice, într-o societate care accentuează importanţa acestor atribute tipice adolescenţei şi tinereţii Simultan se fac însă simţite o serie de avantaje date de experienţa de viaţă Înţelepciunea, definită ca şi capacitatea de a adopta cele mai bune decizii, depinde de bogăţia experienţei de viaţă, de posibilitatea de a întreţine o gamă largă de relaţii cu semenii şi de a te afla într-o varietate de situaţii Maturii, în special cei satisfăcuţi de propria existenţă, consideră că înţelepciunea pe care au dobândit-o până acum compensează din plin declinul caracteristicilor fizice În cadrul procesului de adaptare accentul se va muta asupra acestor competenţe  socializare versus sexualitate în cadrul relaţiilor intime (socializing versus sexualizing in human relationships) Odată cu declinul unor caracteristice fizice, în cadrul relaţiilor cu partenerul/partenera intervin modificări ale calităţii şi frecvenţei raporturilor sexuale Astfel relaţiile care aveau o importantă componentă sexuală se schimbă şi ele: persoanele trebuie să cultive în mare măsură intimitatea, apropierea bazate pe comunicare, încredere şi înţelegere reciprocă Suportul moral şi emoţional, iubirea “companionilor de viaţă” şi alte dimensiuni ale relaţiilor sociale devin tot mai importante, pe măsură ce sexualitatea pierde din aportul pe care l-a avut la trăirea satisfacţiei dată de respectiva relaţie  flexibilitatea emoţională versus sărăcire emoţională (emotional flexibility versus emotional impoverishment) Conflictele descrise de teoreticieni ca Peck şi Erikson au originea în cea mai mare parte în schimbările fizice şi sociale care apar în viaţa individului şi care îi solicită acestuia adaptarea la noile condiţii Această nevoie de adaptare este bine ilustrată de această situaţie Maturitatea este vârsta la care individul se confruntă cu decesul unor persoane semnificative (părinţi, fraţi/surori, prieteni), cu plecarea copiilor, cu întreruperea unor activităţi din caza limitelor impuse de condiţia fizică sau atingerea unei anumite vârste Adaptarea la aceste modificări cere din partea individului flexibilitate emoţională Ea este definită ca şi capacitatea de a transfera implicarea emoţională caracteristică relaţiei cu o anumită persoană asupra unei alte relaţii, de a transfera energia investită şi starea de satisfacţie resimţită într-un anumit domeniu de activitate asupra unei alte activităţi şi de a cultiva noi roluri pentru a le înlocui pe cele care dispar  flexibilitate mintală versus rigiditate (mental flexibility versus mental rigidity) Modificările survenite în evoluţie solicită nu numai flexibilitate emoţională, ci şi mintală În această perioadă mulţi indivizi ating cel mai înalt statut posibil, existând tentaţia de a renunţa la căutarea unor noi soluţii la problemele puse anterior Totuşi procesul de adaptare continuă, confruntând persoana cu noi probleme pe care trebuie să le rezolve De asemenea ea trebuie să fie capabilă să accepte noi idei şi uneori să renunţe la cele vechi, fiind necesar să-şi cultive flexibilitatea cognitivă Dintre cercetările care îşi propun să investigheze modificările care apar în dezvoltarea la vârstele adulte am reţinut studiul Grant (Vaillant şi colab , 1977, apud Papalia şi Olds, 1987) şi cel al lui D Leverison şi colab (1978, apud Cavanaugh, 1993) Metodologia lor a fost descrisă şi am prezentat şi limitele acestor cercetări 10 Studiul Grant, realizat de G Vaillant şi colaboratorii săi, plasează tranziţia spre maturitate în jurul vârstei de 40 de ani, după stadiul consolidării carierei Perioada poate fi critică, în situaţia în care survin multe modificări în mediul familial şi la locul de muncă, solicitând adaptare rapidă din partea persoanei Însă pentru cei mai mulţi dintre subiecţi perioada maturităţii are relativ rar dimensiunea unei crize Nu s-au înregistrat în cazul lor diferenţe semnificative ale nivelului satisfacţiei profesionale şi ratei divorţurilor comparativ cu perioada tinereţii Cei cu un statut profesional şi social ridicat au evaluat, în pragul vârstei de 50 de ani, perioada între 35 şi 40 de ani ca fiind cea mai fericită a existenţei lor, chiar şi în cazul comparării ei cu perioada 21-35 de ani În interpretări este uşor de observat influenţa teoriei psihosociale a dezvoltării: Vaillant constată că aceşti subiecţi, bine adaptaţi în plan profesional şi familial fac mai frecvent dovada unei atitudini altruiste, evaluată prin responsabilităţile pe care şi le-au asumat faţă de colegii lor de muncă mai tineri, prin performanţele academice ale propriilor copii şi prin actele caritabile realizate (Papalia şi Olds, 1987) D Levinson consideră că dezvoltarea pe parcursul vârstelor adulte constă dintr-o alternanţă între perioadele de stabilitate şi cele de tranziţie Aşa cum am văzut un loc central în teoria sa îl ocupă noţiunea de structură a existenţei Autorul consideră că adulţii se angajează în formarea acestei structuri pe parcursul perioadelor de stabilitate, în timp ce în perioadele de tranziţie se produc modificări ale structurii anterioare în domeniile care capătă o importanţă deosebită în acel moment Pentru primii ani ai maturităţii autorul a descris pe baza rezultatelor studiului său două stadii:  Tranziţia spre maturitate - cunoscut şi sub numele de criza maturităţii (midlife crisis) şi începe în jurul vârstei de 40 de ani, având o durată variabilă cuprinsă, după autor, între patru şi şase ani Este o perioadă în care persoanele cuprinse în studiu sunt preocupate de reevaluarea structurii existenţei construită anterior; îşi pun întrebări referitoare la aspecte importante a căror evoluţie fusese proiectată: viaţa de familie şi dezvoltarea profesională, sistemul axiologic, propriile capacităţi şi modul în care au fost cultivate Pentru subiecţii lui Levison această perioadă a fost caracterizată de o criză de intensitate medie sau ridicată, produsă de discrepanţele existente între realitate şi idealurile fixate anterior  Intrarea în perioada maturităţii - începe după 45 de ani şi este centrată pe construirea unei noi structuri a existenţei Anumite interese, dorinţe ignorate sau nedescoperite până acum, sunt integrate în planurile de viitor, aceste aspecte ducând uneori la modificări notabile în plan profesional sau al vieţii de familie Există şi riscul nerezolvării acestei solicitări de reproiectare a evoluţiei ulterioare, cu consecinţe negative asupra satisfacţiei individului (Cavanaugh, 1993) Cercetarea realizată de D Levison şi colaboratorii săi a urmărit dezvoltarea subiecţilor până la vârsta de 50 de ani, astfel încât stadiile pe care le-au descris după această vârstă sunt doar presupoziţii bazate pe rezultatele anterioare În opinia autorilor etapele următoare include tranziţia spre 50 de ani, construirea unei a doua structuri a existenţei pe perioada maturităţii şi tranziţia spre vârsta a treia (Papalia şi Olds, 1987) Abordările prezentate mai sus pun problema existenţei la maturitate a unei perioade de criză În legătură cu acest aspect opiniile sunt împărţite 4 2 Controverse privind criza specifică maturităţii Partizanii existenţei crizei la vârsta adultă de mijloc aşează la baza sa ideea maturităţii ca perioadă care implică un “bilanţ” Se produce o apreciere a evoluţiei personale prin prisma idealurilor proiectate pe parcursul tinereţii Caracterul imperios al acestei evaluări este dat şi de o modificare 11 fundamentală care apare acum în percepţia timpului, aceasta fiind, în opinia unor autori, miezul crizei din această perioadă Concepţia individului referitoare la relaţia dintre propria viaţă şi trecerea timpului se schimbă Ea trece de la evaluarea timpului trăit până acum (vârsta cronologică) la timpul rămas, pe care persoana estimează că îl mai are de trăit La această schimbare de perspectivă contribuie o serie de evenimente: moartea părinţilor, a unor covârsnici (prieteni, colegi, cunoştinţe), boli cronice, revenirea familiei la cuplul conjugal singur, prin plecarea copiilor (Cavanaugh,1993) Persoana devine progresiv conştientă de perisabilitatea sa (caracterul său trecător) şi de faptul că este posibil să nu mai fi rămas prea mult timp pentru vise Pentru mulţi devine foarte importantă modificarea idealurilor, stilurile de viaţă şi accentuarea aspectelor neglijate anterior, dar acum socotite importante Ca rezultat pot să apară schimbări majore ale existenţei, mergând până la renunţarea completă la responsabilităţile asumate anterior şi angajarea în noi roluri, total diferite de cele precedente (Lefrancois,1984) Pentru partizanii modelului desfăşurării în timp a evenimentelor (vezi 7 1) rolul crizelor în dezvoltarea pe parcursul vârstelor adulte este limitat Ele nu sunt văzute ca o parte inerentă a dezvoltării, ci mai degrabă ca evenimente întâmplătoare Dezvoltarea este organizată conform ceasului social care reglementează trecerea persoanei prin etapele ciclului vieţii Crizele apar în cazul incapacităţii de a anticipa anumite evenimente care produc o întrerupere a ritmului acestui ciclu Astfel punctele critice ale evoluţiei individului la care fac trimitere teoreticienii modelului crizelor normative sunt văzute ca excepţii de la regulă Această orientare este susţinută de o serie de studii (Vaillant,1977; Roberts şi Newton, 1987; Farrell şi Rosenberg, 1981; Haan, 1985; Costa şi McCrae,1980 – apud Sigelman şi Shaffer, 1995) care nu pun în evidenţă diferenţe semnificative între maturi şi tineri în ceea ce priveşte satisfacţia produsă de propria existenţă, trăirea stărilor negative (anxietate, depresie) sau prezenţa mecanismelor neadaptative de coping (consum de alcool, droguri) În concluzie maturitatea este caracterizată de o serie de modificări Acestea în unele cazuri par să conducă spre adevărate crize în dezvoltare, însă pentru majoritatea persoanelor această perioadă nu este nici mai mult, nici mai puţin traumatizantă faţă de celelalte stadii ale dezvoltării 4 3 Relaţiile cu persoanele semnificative Ne vom referi la legăturile pe care maturii le au cu persoanele importante, mai apropiate ca vârstă (soţul/soţia, fraţii/surorile şi prietenii), cu copiii lor ajunşi adolescenţi sau tineri, cu părinţii lor şi cu nepoţii  Relaţiile dintre parteneri în cadrul cuplului marital Odată cu trecerea timpului familia devine “rampa de lansare” pentru copii, ajunşi acum adolescenţi sau tineri Ei câştigă autonomie financiară prin angajarea în activitatea profesională, se desprind de familia de origine şi îşi întemeiază propria familie Sigur că în general copiii continuă să menţină o relaţie stânsă cu părinţii şi deseori aceştia le oferă suport emoţional şi material, aşa că plecarea copiilor nu înseamnă întreruperea unei relaţii atât de importante În multe cazuri şcolaritatea prelungită a tinerilor face ca plecarea lor să se producă gradat, ei revenind pentru anumite perioade acasă, în vacanţele şcolare Familia, după plecarea de acasă a copiilor, intră într-o nouă fază, a revenirii la cuplul conjugal singur Această fază se mai numeşte stadiul “cuibului gol” (empty nest) şi impune o serie de modificări ale rolurilor parentale, ale relaţiilor dintre parteneri şi caracteristicilor rolurilor de gen Uneori plecarea copiilor are un impact negativ asupra părinţilor, mai ales în cazul mamelor centrate asupra creşterii şi îngrijirii copiilor şi când părinţii consideră că fiul sau fiica nu sunt încă pregătiţi 12 Acest lucru poate fi asociat cu stări depresive, insomnie şi inapetenţă Rezultatele studiilor arată că aceste cazuri sunt mult mai puţin frecvente decât s-a crezut iniţial (Lee, 1988; White şi Edwards, 1990, apud Sigelman şi Shaffer, 1995) De cele mai multe ori plecarea copiilor este un eveniment anticipat şi, chiar dacă solicită o perioadă de adaptare, aceasta este de obicei scurtă Iată două opinii exprimate de subiecţii de sex feminin intervievaţi de Rubin (1979, apud Fisher şi Lerner, 1994) Prima exprimă ambivalenţa mamei faţă de acest eveniment, descriind perioada de adaptare: “Este complicat; nu simţi doar într-un fel sau altul Cred că este mai degrabă ceva dulce-amărui Nu este doar ceva bun sau rău, ci mai degrabă o perioadă care se apropie de sfârşit şi care, în multe feluri, era un episod plăcut Aşa că există puţină tristeţe şi cred că uneori simt că am pierdut ceva Dar nu este mare lucru; apare şi apoi trece De cele mai multe ori trece ” Cea de-a doua indică acceptarea cu uşurinţă a evenimentului: “Pot să vă spun că pentru mine a fost o uşurare să mă văd într-un “cuib gol” Sigur, când mezinul a plecat şi el la şcoală, câteva zile am fost neliniştită, dar credeţi-mă, a durat doar o zi sau două ” Plecarea copiilor are, în general, un efect pozitiv asupra satisfacţiei maritale a partenerilor, această perioadă fiind comparată de unii cu o a doua lună de miere Soţii se bucură de o mai mare intimitate, petrecând mai mult timp împreună, sunt liberi să se manifeste cu o mai mare spontaneitate Au mai puţine griji legate de responsabilităţile impuse de rolul de părinte, de situaţia financiară şi au sentimentul că acest rol a fost în mare parte îndeplinit, chiar dacă va continua să se manifeste prin ajutorul pe care îl vor oferi copiilor În această perioadă un rol foarte important îl are iubirea prietenie, a “companionilor de o viaţă” Aşa cum considera G Peck (8 4 1), pe măsură ce sexualitatea pierde din aportul pe care îl avea la crearea satisfacţiei maritale, trebuie cultivată intimitatea bazată pe comunicare, înţelegere şi încredere reciprocă Acest lucru nu înseamnă că activitatea sexuală îşi pierde importanţa, însă scade ca frecvenţă datorită modificărilor fiziologice şi consecinţelor lor în plan psihologic (vezi 8 2 ) Există şi situaţii când stadiul “cuibului gol” poate însemna o perioadă critică pentru stabilitatea cuplului În cazul în care relaţia dintre soţi a fost una conflictuală, tensionată, odată cu plecarea copiilor multe din îndatoririle de părinte iau sfârşit şi partenerii realizează că s-au schimbat şi au mult mai puţine lucruri în comun decât la început Este evaluată perioada petrecută împreună şi uneori apar dubii în ceea ce priveşte dorinţa de a continua relaţia, putând să apară în unele cazuri disrupţia maritală Relaţiile cu fraţii şi/sau surorile Începând cu perioada adolescenţei contactul dintre fraţi/surori scade pe măsură ce ei părăsesc oraşul natal, se căsătoresc şi îşi creează noi reţele de prieteni Cei mai mulţi continuă să menţină legături pe tot parcursul vieţii Cicirelli (1989-apud Sigelman şi Shaffer, 1995) arată că maturii îşi întâlnesc cel puţin de câteva ori pe an fratele/sora, fiind foarte rare cazurile în care relaţiile sunt inexistente Cele mai strânse legături se înregistrează între surori, în timp ce cele mai puţin apropiate sunt relaţiile dintre fraţi Explicaţia rezidă din caracteristicile rolurilor de gen: în cazul femeilor este cultivată interdependenţa, sensibilitatea faţă de nevoile altora, în timp ce pentru bărbaţi accentul este pus asupra independenţei Relaţiile sunt mai distante când fraţii locuiesc la mari distanţe sau apar mari diferenţe între nivelul lor educaţional, statutul profesional sau sistemul axiologic În general rivalitatea din copilărie se manifestă în mai mică măsură la vârsta adultă, conflictele fiind mai puţin frecvente Pot să apară  13 probleme pe tema îngrijirii părinţilor şi partajul moştenirilor, mai ales când relaţiile nu au fost cordiale nici în perioadele anterioare De obicei relaţiile devin mai strânse în situaţii de criză (divorţ, văduvie, îmbolnăvirea gravă a unuia dintre fraţi/surori), când se oferă suport emoţional şi material celui care are nevoie Această relaţie este cea mai lungă pe care o avem, legându-ne de persoane cu care avem multe în comun Calitatea ei contribuie în mare măsură la satisfacţia vieţii Prietenia Maturii par să aloce mai puţin timp relaţiilor de prietenie, comparativ cu alte perioade Sunt preocupaţi de relaţiile cu membrii familiei şi de activitatea profesională, în care investesc foarte multe resurse pentru a-şi asigura securitatea financiară după retragerea din activitatea profesională Sigur însă că relaţia de prietenie continuă să fie o importantă sursă de suport emoţional şi deseori instrumental, care contribuie la satisfacţia trăită faţă de propria existenţă Continuă să existe diferenţe între bărbaţi şi femei în modalităţile de a-şi manifesta prietenia: femeile îşi bazează relaţia pe discuţiile despre propriile probleme, confidenţe, dezvăluirea propriilor sentimente, în timp ce prietenia bărbaţilor se concretizează în participarea la anumite activităţi care satisfac interese şi preocupări comune (Cavanaugh, 1993)  Relaţiile cu copiii Părinţii maturi trebuie să-şi redefinească rolul de părinte, deoarece se confruntă acum cu noile probleme ale copiilor lor adolescenţi sau tineri Aceştia trec prin numeroase schimbări de natură fizică, emoţională şi socială Adolescentul petrece mult timp fără a putea fi supravegheat, testând principiile morale transmise de adulţi Părinţii trebuie să stabilească un echilibru între încercarea lor de a-i acorda adolescentului libertatea de a lua decizii şi stabilirea unor limite corespunzătoare Încercările adolescentului de a-şi construi propria identitate pot duce la comportamente asertive faţă de părinţi, contribuind la creşterea rupturii dintre generaţii O sarcină foarte importantă a acestei perioade este acceptarea propriilor copii aşa cum sunt ei şi nu aşa cum părinţii au visat să fie Părinţii îşi dau seama că nu au control total asupra vieţii copiilor lor şi că deciziile luate de fiul/fiica lor pot fi mult diferite de cele pe care ei le consideră potrivite Această nevoie de acceptare este bine ilustrată de versurile lui Kahlil Gibran: “Copiii voştri nu sunt ai voştri Ei sunt fiii şi fiicele dorului vieţii de ea însăşi îndrăgostită Puteţi să le daţi dragostea, nu însă şi gândurile voastre, Fiindcă ei au gândurile lor Le puteţi găzdui trupul dar nu şi sufletul Fiindcă sufletele lor locuiesc în casa zilei de mâine, Pe care voi nu o puteţi vizita nici chiar în vis Puteţi năzui să fiţi ca ei, dar nu căutaţi să-i faceţi asemenea vouă Pentru că viaţa nu merge înapoi, nici zăboveşte în ziua de ieri Voi sunteţi arcul din care copiii voştri, ca nişte săgeţi vii, sunt zvârliţi ” (Gibran, K , Profetul, Ed Orion, Bucureşti, 1991)  14 Acceptarea nu este uşor de realizat, ceea ce face ca perioada în care copiii sunt adolescenţi să fie una dintre cele mai dificile în orice familie Adolescenţii şi tinerii îşi câştigă autonomia financiară şi părăsesc domiciliul părinţilor lor În societăţile occidentale acest eveniment înseamnă o independenţă mult mai mare decât la noi, unde rămân strânse nu numai legăturile emoţionale dintre părinţi şi copii, ci şi cele material-financiare Există şi excepţii, situaţii în care copiii, datorită problemelor economice, continuă să locuiască cu părinţii Acest lucru poate duce la apariţia unor conflicte între generaţii din cauza diferenţelor de mentalitate, mai ales pe tema relaţiilor intime şi datorită controlului pe care părinţii simt că trebuie să-l exercite asupra vieţii copiilor (Iluţ, 1995) După ce copiii nu mai locuiesc cu părinţii, rolurile parentale continuă să se manifeste prin suportul pe care îl oferă copiilor Cuplurile nou formate întreţin relaţii apropiate cu părinţii, aceştia continuând să-i ajute financiar şi contribuind la îngrijirea nepoţilor În general părinţii continuă să ofere copiilor lor mai mult decât primesc, ceea ce reflectă forţa pe care o au maturii (Papalia şi Olds, 1987) Acest lucru se va schimba pe parcursul perioadei de maturitate a copiilor, aşa cum vom vedea în continuare Relaţiile cu părinţii Variază foarte mult de la caz la caz, în funcţie de natura legăturii dintre copiii ajunşi acum la maturitate şi părinţii lor În această perioadă persoanele sunt capabile să-şi privească părinţii cu obiectivitate, fără să-i idealizeze şi fără amărăciunea, revolta produsă de greşelile lor Maturitatea îi ajută pe oameni să-şi vadă părinţii ca indivizi pur şi simplu, care au calităţi şi defecte Maturul realizează brusc faptul că părintele nu mai este sprijinul pe care se poate baza, având acum la rândul său nevoie de ajutor Persoanele de vârsta a treia solicită sprijinul copiilor pentru luarea unor decizii De asemenea, diminuarea forţei fizice şi a resurselor financiare poate să-i facă dependenţi de copii în realizarea sarcinilor de zi cu zi Dacă se îmbolnăvesc, copiii vor fi puşi în situaţia de a-şi asuma responsabilitatea pentru starea lor Maturul va fi prins între cele două generaţii: pe de-o parte este rândul său acum să-şi sprijine părinţii, iar pe de altă parte trebuie să continue să-şi ajute copiii Din această cauză maturii sunt prezentaţi uneori în literatura americană ca “generaţia sandwich” Copiii şi părinţi lor care au acum nevoie de ajutor preferă să locuiască aproape, deseori în aceeaşi casă, datorită situaţiei financiare sau stării de sănătate a părintelui în vârstă Cele mai frecvente situaţii de acest tip sunt cele în care mama în vârstă locuieşte cu familia fiicei sale, ceea ce reflectă tendinţa mamelor şi fiicelor de a menţine pe parcursul vârstelor adulte cele mai apropiate relaţii decât alte combinaţii posibile ale membrilor familiei (Papalia şi Olds, 1987) Maturii îşi ajută de cele mai multe ori părinţii în primul rând datorită iubirii, nu datorită sentimentului datoriei În toate cazurile grija acordată părinţilor bolnavi este asociată cu o stare de anxietate şi oboseală Îngrijorarea este cauzată în parte de starea părintelui, dar şi de efectele acesteia asupra vieţii proprii Îmbolnăvirea părinţilor este cu atât mai stresantă cu cât persoanele nu sunt pregătite pentru acest eveniment Când apare este văzută ca suprapusă peste responsabilităţile deja existente, împiedicând realizarea altor planuri Din această cauză apare uneori, mai ales în cazul bolilor cronice, o ambivalenţă a sentimentelor faţă de părinţi, asociate şi cu un sentiment de culpă Situaţia este mai uşor de depăşit când îngrijirea este acordată ca urmare a ataşamentului dintre copii şi părinţi  15 Relaţiile cu nepoţii Cei mai mulţi maturi devin în această perioadă bunici Kivnick (1982, apud Cavanaugh, 1993) pune în evidenţă câţiva factori asociaţi cu acest nou rol, care devine central în existenţa persoanei: - sentimentul continuităţii, sentimentul că supravieţuieşti prin ceilalţi; - satisfacţia, plăcerea de a te amuza împreună cu nepoţii şi de a-i răsfăţa puţin; - reamintirea relaţiilor din trecut pe care persoana le-a avut cu bunicii şi părinţii săi; - aprecierea propriei valori, adică a fi considerat o persoană înţeleaptă, cu foarte multă experienţă, care este gata să te ajute Alte studii s-au centrat asupra stilurilor de relaţionare bunic-nepot Cherlin şi Furstenberg (1986-apud Sigelman & Shaffer, 1995) au identificat trei astfel de moduri de relaţionare:  bunicii ca figuri distante; Acest stil are o pondere de 29% din totalul lotului studiat Bunicii sunt întâlniţi de către nepoţi rar, la anumite ocazii speciale, în cea mai mare parte datorită distanţelor geografice mari, care au ca efect o relaţie mai puţin apropiată şi în plan afectiv În acest caz bunicii îşi doresc să-şi poată vizita mai des nepoţii, chiar să locuiască mai aproape, pentru ca relaţiile să devină mai strânse  bunicii ca prieteni; Este cel mai frecvent stil (55%) Bunicii îşi întâlnesc des nepoţii şi le face plăcere să petreacă timpul împreună desfăşurând activităţi distractive Joacă foarte rar roluri parentale, fiind mai degrabă un camarad al copilului, decât persoana care îl îngrijeşte Nu se amestecă în modul în care părinţii îşi educă şi cresc copiii, lăsând acestora responsabilitatea îngrijirii lor  bunicii ca persoane implicate în creşterea nepoţilor Ei îşi întâlnesc frecvent nepoţii şi le acordă mult timp, la fel ca şi bunicii-prieteni, companioni Spre deosebire de aceştia îşi asumă roluri apropiate de cele parentale, contribuie efectiv la creşterea nepoţilor: dau sfaturi, îi îngrijesc pe anumite perioade, preiau o parte din sarcinile gospodăriei copiilor lor Unii sunt un veritabil substitut al părinţilor în cazul mamelor celibatare sau divorţate, sau când mama şi-a reluat activitatea profesională Rolul de bunic se poate schimba când apar modificări în viaţa copiilor, bunicii fiind printre primele persoane care intervin rapid în situaţiile critice (divorţ, îmbolnăvirea sau decesul unui părinte) Acest rol ocupă un loc central în viaţa maturilor şi persoanelor de vârsta a treia Aşa cum am văzut poate lua diverse forme, depinzând de preferinţele bunicilor, distanţa la care locuiesc şi modificările care survin în viaţa copiilor lor Nepoţii îi consideră pe bunici ca figuri importante, iar întâlnirile cu aceştia au un efect benefic pentru formarea lor  4 4 Dezvoltarea carierei Decizia iniţială referitoare la activitatea profesională constituie doar primul punct major în dezvoltarea carierei şi, ca atare, de interes crescut se bucură şi problema evoluţiei vocaţionale în perioada maturităţii Angajatul tipic în această etapă se înscrie într-unul dintre cele două cazuri: se află într-o fază maximă a carierei sale, bucurându-se de un prestigiu mai ridicat decât în tinereţe şi exercitând mai multă influenţă sau se orientează spre o altă profesie Explicaţia oferită pentru decizia de schimbare a profesiei include următoarele motive după Sarason (1977, apud Fisher şi Lerner, 1994):  insatisfacţia muncii sau satisfacţie scăzută în cazul profesiei iniţiale;  descoperirea unei noi profesii care promite mai multe satisfacţii; 16  reformularea scopurilor vieţii ca şi consecinţă a unor evenimente de importanţă majoră Dintre aceste evenimente cel mai frecvent este pierderea locului de muncă Acesta este stresorul ocupaţional cu impactul cel mai sever, mai ales în situaţia pierderii bruşte, neaşteptate şi involuntare a locului de muncă Situaţia duce la pierderea siguranţei financiare şi scăderea stimei de sine Adaptarea la noua situaţie depinde de numeroşi factori: resursele financiare disponibile, suportul social oferit de cei apropiaţi, atitudinea faţă de propria persoană - lipsită de blamare pe termen lung pentru eşecul suferit Situaţia poate fi văzută ca o posibilitate de a realiza ceva nou, o provocare pentru a continua dezvoltarea carierei (Papalia şi Olds, 1987) În cazul femeilor în examinarea dezvoltării vocaţionale se face o distincţie între cele care, pe lângă rolul profesional, deţin şi rolul de soţie şi mamă Acest lucru permite evaluarea consecinţelor diversităţii rolurilor asupra performanţei în cele două domenii (profesional şi familial) Analizând problema repercusiunii angajării profesionale asupra modului în care femeile reuşesc să facă faţă celorlalte roluri, studiile au ajuns la concluzia că rolul profesional nu afectează negativ îngrijirea copiilor Aici intervine şi problema flexibilităţii programului de muncă şi a diviziunii sarcinilor domestice între soţi Aşa cum am văzut în capitolul precedent, un statut profesional ridicat presupune pentru femei costuri mai ridicate pe plan familial decât pentru bărbaţi Totuşi studiile care compară satisfacţia globală a vieţii femeilor casnice cu femeile angajate profesional insistă asupra faptului că diversitatea rolurilor duce la o diversificare a surselor stimei de sine Complexitatea sinelui asigură o mai mare capacitate de a depăşi situaţiile dificile legate de un anumit domeniu (familial sau profesional) cu ajutorul compensării pe celălalt plan (Linville,1987, apud Brehm şi Kassin, 1990) În jurul vârstei de 60-65 de ani cea mai mare parte a persoanelor se retrag din activitatea profesională După R Atchley (1976, apud Sigelman şi Shaffer, 1995) indivizii trec prin anumite faze, confirmate de studii pe această temă:  faza anterioară pensionării (preretirement phase) – în care sunt adunate informaţii şi sunt realizate planuri pentru perioada de după pensionare;  faza “lunii de miere” (honeymoon phase) – pensionarul se bucură de libertatea pe care o are acum;  faza scăderii entuziasmului (disenchantment phase) – satisfacţia produsă de noua situaţie scade, persoana se simte plictisită, inutilă, nemulţumită de propria existenţă;  faza reorientării (reorientation phase) – în care apare interesul pentru noi activităţi, individul construindu-şi un nou stil de viaţă Se consideră că pensionarea este un eveniment cu consecinţe negative asupra individului, care se simte plictisit, inutil, nemulţumit de existenţa sa E Palmore (1985, apud Sigelman şi Shaffer, 1995) a analizat şapte studii longitudinale realizate pe această temă A ajuns la concluzia că retragerea profesională a avut puţine consecinţe negative asupra bărbaţilor şi chiar mai puţine asupra femeilor şi că multe din aceste probleme se datorau scăderii venitului persoanei după pensionare Ca atare pensionarea , chiar dacă solicită o perioadă de adaptare, nu este asociată întotdeauna cu o existenţă nesatisfăcătoare 17 